પ્રાપ્ત માહિતી પ્રમાણે આ બનાવની વિગત એવી છે કે, કચ્છના નખત્રાણા નજીક આવેલ વિગોડી ગામ પાસે કારે બાઇકને ટક્કર મારતા થયેલા અકસ્માતમાં મૂળજીભાઇ મગનભાઇ વાલ્મિકી, જીગુભાઇ મૂળજીભાઇ વાલ્મિકી અને લવજીભાઇ નામની વ્યકિતનાં ગંભીર ઇજા થવાના કારણે ઘટના સ્થળે જ મોત થયા હતા. મૂળજીભાઇ તેના પુત્ર અને કૌટુંબિક ભાઇ સાથે માતાના મઢથી દર્શન કરી પરત આવતા હતા ત્યારે અા ઘટના બની હતી. આ ઘટનાના પગલે રોડ પરનો ટ્રાફિક કલાકો સુધી જામ થઇ જતા બંને તરફ વાહનોની કતારો લાગી ગઇ હતી.